
      R O M Â N I A

H O T Ă R Â R E

privind modificarea Hotărârii Consiliului Județean Maramureș nr. 252/2026 privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor 
de urbanism a județului Maramureș


Având în vedere:
- Referatul de aprobare al Președintelui Consiliului Județean Maramureș;
- Raportul de specialitate al Direcției Arhitect Șef nr. 24610/2026;
- Raportul de specialitate al Serviciului Juridic și Contencios Administrativ nr. 25082/2026;
În baza prevederilor:
- art. 86-93, art. 576 alin. (2) și art. 582 alin. (2) din Legea nr. 169/2026 privind Codul amenajării teritoriului, urbanismului și construcțiilor;
- Ordinului ministrului dezvoltării, lucrărilor publice și administrației nr. 1.022/2026 privind aprobarea Procedurii de elaborare, modificare/actualizare și aprobare a documentațiilor de amenajare a teritoriului și a documentațiilor de urbanism, a formularelor utilizate, precum și a listei avizelor necesare, publicat în Monitorul Oficial al României, Partea I, nr. 724 bis din 28 august 2026;
- art. 59, art. 61 și art. 62 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
- art. 7 din Legea nr. 52/2003 privind transparența decizională în administrația publică, republicată;
`	În temeiul prevederilor art. 190 alin. (4), art. 191 alin. (6) lit. b) raportat la art. 173 alin. (1) lit. f), art. 182 alin. (1) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;
Consiliul Județean Maramureș adoptă prezenta:

H O T Ă R Â R E:

[bookmark: _GoBack]Art. 1. Se aprobă modificarea Anexi nr. 1 la Hotărârea Consiliului Județean Maramureș nr. 252/2026 privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș și se înlocuiește cu anexa nr. 1 care face parte integrantă din prezenta hotărâre.
Art. 2. Se aprobă modificarea Anexi nr. 2 la Hotărârea Consiliului Județean Maramureș nr. 252/2026 privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș și se înlocuiește cu anexa nr. 2 care face parte integrantă din prezenta hotărâre.
Art. 3. Prezenta hotărâre se publică în Monitorul Oficial al Județului Maramureș și se comunică:
- Instituției Prefectului – Județul Maramureș;
- Compartimentului Administrație Publică și Pregătiri Ședințe;
- Direcției Arhitect Șef;
- Membrilor Comisiei locale de avizare integrată;
- Unităților administrativ-teritoriale din județul Maramureș.

       PREȘEDINTE
                                                                       Gabriel Valer ZETEA

